GiliGold/VAD_KnessetCorpus huggingface dataset:
אברהם בורג: רבותי חברי הכנסת, אני מבקש לשבת.
סאלח טריף: אני חושב שהדרך הזו שבה אנחנו בוחרים ועדות ויושבי-ראש ועדות היא דרך לא טובה.
אברהם בורג: נעביר את הנושא הזה ליושב-ראש ועדת הכנסת והוא יעסוק בו.
אברהם בורג: סיעת ישראל אחת בחרה אתמול את חבר הכנסת סאלח טריף להיות מועמדה ליושב-ראש ועדת הכנסת של הכנסת ה15-.
אברהם בורג: אני מתכבד, גם כיושב-ראש הכנסת וגם כחבר קרוב של חבר הכנסת סאלח טריף מזה הרבה מאוד שנים, להמליץ לוועדה על מועמדותו להיות יושב-ראש ועדת הכנסת.
אברהם בורג: למרות שאני מניח שחלק
אברהם בורג: כם עדיין לא מכירים אותו, אני מבקש להגיד כמה מילים על חבר הכנסת טריף.
אברהם בורג: אני מבקש להגיד אותן, ברשותכם, משלוש נקודות מבט.
אברהם בורג: נקודת המבט הראשונה היא נקודת המבט הפרלמנטרית.
אברהם בורג: ראוי שבראש ועדת הכנסת יעמוד פרלמנטר שיש לו ניסיון משום שהדברים שבאים בפני הוועדה, ובייחוד בפני הוועדה הנוכחית שתהיה הרבה יותר גדולה והרבה יותר מסובכת מכל קודמותיה, הם דברים שמצריכים יכולת מוכחת בהבנת הכנסת, בהבנת מנגנוניה, בהבנת הכלים המסורים לידי הכנסת, בהבנת הרגישויות של חברי הכנסת וצרכיהם, של החברים ושל הסיעות.
אברהם בורג: אני חושב שחבר הכנסת טריף הוא ללא ספק אדם שלא רק עונה על הקריטריונים האלה אלא עונה עליהם בהצטיינות רבה, אם לא בהצטיינות יתרה.
אברהם בורג: נקודת המבט השניה היא נקודת המבט האישית.
אברהם בורג: אבי-מורי נוהג לומר שחברים יש במפלגות אחרות.
אברהם בורג: יש בזה משהו.
אברהם בורג: אני חושב שכאשר אדם בא להמליץ על אדם להיות יושב-ראש ועדת הכנסת והאדם הזה הוא גם חבר שלו, יש בזה איזשהו ערך נוסף, נשמה יתרה.
אברהם בורג: לא תמיד יוצא לך פירגון מן הסוג הזה.
אברהם בורג: מעט אנשים זכו להמליץ על חבריהם - ואני מדבר על חברות של ממש - להיות יושבי-ראש ועדה, ובייחוד הוועדה שהיא בעצם ועדת תיפעולה של הכנסת.
אברהם בורג: לכן זה כבוד ועונג עבורי.
אברהם בורג: והדבר השלישי, שבוודאי לא נעלם מנגד עיני, אני חושב שבעידן הזה של ישראל רב-תרבותית, של עולם מערבי רב-תרבותי, יש משמעות רבה מאוד לכך שבצומת הכל-כך חשובה הזאת של הכנסת יעמוד בראש ועדת הכנסת - אם אכן המלצתי תיזכה לרוב כאן בוועדה - אדם שאיננו נמנה על הרוב היהודי של החברה הישראלית.
אברהם בורג: יש לזה משמעות גם כלפי החברה הישראלית, גם כלפי הסובב המזרח-תיכוני וגם כלפי מיעוטים יהודיים בעולם, שמצפים לייחס הגון שכזה מסביבת הרוב.
אברהם בורג: דומני שזה יותר מאשר הישג אישי לחבר הכנסת טריף על מה שמגיע לו, ובצדק.
אברהם בורג: אני חושב שזאת אמירה, זה היגד, זהו מסר נורמטיבי שהוועדה הזאת וכנסת ישראל בכלל שולחת, גם לעצמנו, גם למרחב וגם לעולם שבתוכו אנחנו מתפקדים.
אברהם בורג: אשר על כל אלה, המלצתי היא המלצה שאין בה בין הפה ללב ולו כמלוא הנימה.
אברהם בורג: אני ממליץ לכם בחום להצביע בעד מועמדותו של חבר הכנסת סאלח טריף ליושב-ראש ועדת הכנסת.
אברהם בורג: אני מעמיד את המלצתי זו להצבעה.
אברהם בורג: הצבעה על הצעת יושב-ראש הכנסת, על מועמדותו של חבר הכנסת טריף ליושב-ראש ועדת הכנסת בעד - כולם אין מתנגדים אין נמנעים ההצעה נתקבלה.
אברהם בורג: חבר הכנסת טריף, אני מאחל לך הצלחה רבה.
אברהם בורג: באנגלית נוהגים לומר Break a leg.
אברהם בורג: מכיוון שאתה כבר שברת את היד, אולי נשנה את הברכה.
אברהם בורג: בבקשה, חבר הכנסת טריף.
סאלח טריף: אדוני היושב-ראש, רבותי, אני מודה לכם על האמון ואני מודה לחברי הטוב, אברהם בורג, יושב-ראש הכנסת.
סאלח טריף: הוא אמר שהוא היה מאוד שמח לקבל דווקא מחבר הכנסת שמעון פרס את כס היושב-ראש.
סאלח טריף: אני מאוד שמח שאני מקבל את הזכות הזאת להיות יושב-ראש ועדה, להיבחר על-ידכם, מחבר כה יקר, חבר הכנסת אברהם בורג, שאני המון שנים מעריץ אותו (למרות שיש לי חילוקי דיעות עם אביו על העניין הזה).
עמיר פרץ: נבחרת?
עמיר פרץ: אני מבקש לצרף את קולי.
אברהם בורג: סליחה שהתחלנו בזמן, לפני שהגעת.
סאלח טריף: אני חושב שבבחירה שלי להיות יושב-ראש הוועדה יש יותר מאשר סמל למה שמתרחש כאן בכנסת ובמדינה.
סאלח טריף: יושב-ראש הכנסת אמר, ובצדק, שיש לכך היבטים מאוד חשובים, שנציג המיעוט שחי בתוככם יזכה דווקא בראשות הוועדה שתנהל את סדר יומה של כנסת ישראל.
סאלח טריף: התחושה שליוותה אותנו, ובצדק, גם את עבדכם הנאמן שהיה קצין צה"ל, שהרגיש לעתים ששמו אינו בדיוק השם שיכול לסייע לו בהמשך, אני אומר לכם בכנות רבה, זה דבר שהעביר בי צמרמורת וגרם למרירות קשה, שאני לא יכול להיות שותף לקבלת תפקיד או אפילו לפעמים להיות מועמד בגלל היותי כזה.
סאלח טריף: זה מאוד הפריע לי.
סאלח טריף: אני מאוד גאה בכך שגם בסיעתי וגם בין נציגי סיעות הבית זכיתי לאמון רב, זכיתי למחמאות, לתמיכה ועידוד, גם קודם וגם בישיבה.
זבולון אורלב: זכית לאמון מלא.
זבולון אורלב: לא רק לאמון רב.
סאלח טריף: גם חשתי את התמיכה.
סאלח טריף: לפעמים כולם מצביעים מכוח ההסכמה אבל אני יכול לציין בגאווה, בידידות ובמלוא היושר, שאנשים פגשו אותי וברכו אותי אחרי ולפני שעשיתם את האקט של הבחירה הפורמלית.
סאלח טריף: אני שמח שאפילו "עמך" ברמזור, במלון ובמקומות אחרים מברך ושמח.
סאלח טריף: זה גורם לי קורת רוח רבה ונחת, שבאמת נוכל ביחד לנהל חיים תקינים, גם בכנסת.
סאלח טריף: אני מבטיח לכם לפעול כמו שעשיתי תפקידים קודמים.
סאלח טריף: פעם כשהייתי ממלא מקום יושב-ראש הכנסת חטפתי ביקורות קשות מממלא מקום ראש הממשלה דאז, מר שמעון פרס, על החלטות שלא מצאו חן בעיני הקואליציה, מכיוון שהייתי הוגן.
סאלח טריף: ככה למדתי שצריך לנהוג, כשאתה נמצא בתפקיד מסויים אתה צריך לעשות את זה באופן הכי ממלכתי, הכי ראוי והכי טוב.
סאלח טריף: ככה פעלתי לדעתי גם כיושב-ראש ועדת הפנים של הכנסת.
סאלח טריף: אני מאוד מקווה שהדרך הזאת שבה התחלתי - כמו שהייתי ראשון בתפקיד ופתחתי דרך לחברי הכנסת הערבים האחרים בוועדת הכספים, כמו בוועדת הפנים, ועכשיו בוועדת הכנסת - אני מקווה שהדרך הזאת תהיה פנוייה בהמשך, כדי שכולם יידעו שאנחנו אזרחים שווים, שכולם נאמנים למדינה ועובדים למענה.
סאלח טריף: אני רוצה להודות לכם מאוד על הבחירה ולהבטיח לכם שנעבוד בשיתוף פעולה למען הכנסת, לפי כל כללי התקנון.
סאלח טריף: אני מאוד מקווה שתהיה לנו תקופה מאוד מאוד מעניינת ומרתקת בעבודתנו.
סאלח טריף: אז תודה רבה שוב.
סאלח טריף: תודה אדוני היושב-ראש.
סאלח טריף: המלצה לבחירת יושבי-ראש ועדות הכנסת
סאלח טריף: אני רוצה לשאול, האם אנחנו לא נבחר היום ועדות נוספות?
אתי בן-יוסף: רק ממליצים מי יעמוד בראש הוועדות.
עמיר פרץ: אני רוצה לומר ליושב-ראש הכנסת שיש מזל לכנסת, שגם יושב-ראש הכנסת וגם יושב-ראש ועדת הכנסת יש להם את אותו עבר של מורשת הלחימה וההתמודדות.
עמיר פרץ: מורשת קרב משותפת.
סאלח טריף: האם אתה מנסה לרמוז על עוד משהו?
אברהם בורג: חבר הכנסת פרץ, מכיוון ששמעתי את דבריך ברגישות רב, מנסיוני בשבוע האחרון - -
ויצמן שירי: תגיד לו ששכחת כבר את ההתמודדות.
אברהם בורג: - - מנסיוני בשבוע האחרון בפוליטיקה הישראלית, שהיה שבוע מאוד מעניין מבחינת הביוגרפיה האישית שלי, למדתי שלא הכל זה שנאת מרדכי.
אברהם בורג: חלק זה אהבת המן.
סאלח טריף: אני מסכים לכל דבר שנאמר.
סאלח טריף: אזכיר לך ששכחת עוד חוליה, זה החוליה המקשרת בין הממשלה לכנסת, חברך השר חיים רמון.
סאלח טריף: לפי כל הכללים, אנחנו מבקשים להעביר המלצה, בהתאם להסכמות אליהן הגיעו בוועדה המסדרת, לבחירת יושבי-ראש הוועדות, לפי הפירוט הבא: ועדת הכנסת - חה"כ סאלח טריף (כבר נבחר) ועדת הכספים - חה"כ אלי גולדשמידט ועדת החוץ והבטחון - חה"כ דן מרידור ועדת החוקה, חוק ומשפט - חה"כ אמנון רובינשטיין ועדת העבודה והרווחה - חה"כ דוד טל ועדת החינוך והתרבות - חה"כ זבולון אורלב ועדת העליה, הקליטה והתפוצות- יבוא בהמשך ועדת הפנים ואיכות הסביבה - חה"כ דוד אזולאי ועדת הכלכלה - חה"כ אברהם פורז ועדה לענייני ביקורת המדינה - אין מה להמליץ כרגע ועדה לקידום מעמד האשה - אין כרגע הצעה מוסכמת
נעמי חזן: סליחה, האם הוועדה לקידום מעמד האישה היא ועדת קבע?
סאלח טריף: כן.
סאלח טריף: אין להם כרגע מועמד.
סאלח טריף: אנחנו לא נציג את זה כי אין לנו מועמד עכשיו.
סאלח טריף: ועדה לענייני מחקר ופיתוח מדעי וטכנולוגי - חה"כ ענת מאור אני מבקש מכם לאשר את ההמלצה הזאת, כדי שנוכל להביא לבחירת יושבי-ראש הוועדות.
סאלח טריף: הצבעה על ההצעה, כפי שהוצגה, לבחירת יושבי-ראש ועדות הכנסת השונות בעד - כולם אין מתנגדים אין נמנעים ההצעה נתקבלה.
זבולון אורלב: אדוני היושב-ראש, מתי מכנסים את הוועדות?
זבולון אורלב: קביעת ועדה לדיון בהצעת חוק-יסוד: הממשלה (מספר חברי הממשלה וסגני השרים בתקופת כהונתה של הכנסת החמש-עשרה) אחרי קריאה ראשונה לשם הכנתה לקריאה שניה ושלישית
סאלח טריף: יש פה פניה של מזכיר הכנסת.
סאלח טריף: הכנסת החליטה בישיבתה מיום שלישי, 13.7, להטיל על ועדת הכנסת לקבוע את הוועדה שתדון אחר קריאה ראשונה לשם הכנתה לקריאה שניה ושלישית בהצעת חוק-יסוד: הממשלה (מספר חברי הממשלה וסגני השרים בתקופת כהונתה של הכנסת החמש-עשרה).
אברהם פורז: כל תיקון לחוק יסוד הוא בוועדת חוקה חוק ומשפט.
אברהם פורז: אין בכלל שיקול דעת.
סאלח טריף: אבל אתה יודע שיש כללים ואנחנו צריכים להצביע.
אברהם פורז: תאר לך שעכשיו יצביעו וייחליטו להעביר את זה לוועדת הכלכלה.
אברהם פורז: זה יהיה מאוד מעניין, כי אז זה לא יגמר לעולם.
סאלח טריף: חבר הכנסת פורז, אתה ותיק, משפטן ומבין.
סאלח טריף: אנחנו נצביע על זה.
אברהם פורז: תישאל את מר ענבר אם בכלל יש אלטרנטיבה.
אברהם פורז: אם יש אלטרנטיבה - אני מציע ועדה אחרת.
סאלח טריף: אני מבקש את סבלנותכם.
סאלח טריף: בבקשה אדוני היועץ המשפטי.
צבי ענבר: הייתי מציע לא להתייחס לאלטרנטיבה.
צבי ענבר: לפי התקנון צודק חבר הכנסת פורז ואני מקווה שבכנסת זו, בוועדת כנסת זו, ותחת ראשותך בוועדת הכנסת, לא יעברו הצעות חוק לוועדה - כפי שהיה בפעמים קודמות - שנוחה יותר לקואליציה.
צבי ענבר: בעבר היו יכולים להעביר את הדיון לכל ועדה.
צבי ענבר: גם חוקי-יסוד הלכו לוועדות אחרות.
צבי ענבר: פה אני מציע שיוחלט לפי התקנון, כלומר להעביר את הדיון לוועדת החוקה חוק ומשפט.
סאלח טריף: אני מאוד מכבד את דברי היועץ המשפטי ואנחנו באמת נשאף לפעול לפי הרוח הזאת.
נסים דהן: אדוני היושב-ראש, היות והיועץ המשפטי לכנסת לא טען שאי אפשר, אלא אמר שהיה מן הראוי, כדאי שזה יוכרע פה בהצבעה.
סאלח טריף: אנחנו נעשה הצבעה.
סאלח טריף: זה מה שהתכוונתי לעשות.
סאלח טריף: חשבתי שאתה מציע הצעה אחרת.
סאלח טריף: זו גם הצעתי.
סאלח טריף: הצבעה על ההצעה להעביר את הדיון בהצעת חוק- יסוד: הממשלה (מספר חברי הממשלה וסגני השרים בתקופת כהונתה של הכנסת החמש-עשרה), לפי כל הכללים וחוקי הכנסת, לוועדת החוקה חוק ומשפט אחרי קריאה ראשונה לשם הכנתה לקריאה שניה ושלישית בעד - רוב נגד - 2 נמנעים - 2 ההצעה נתקבלה.
סאלח טריף: אנחנו מעבירים את הצעת החוק לדיונים, להכנה לקריאה שניה ושלישית, לוועדת החוקה, חוק ומשפט.
אופיר פינס-פז: אני מאוד רוצה לברך - אעשה את זה בשם כולנו כי אני בטוח שכולם רוצים לברך את חבר הכנסת סאלח טריף - לברך אותו על בחירתו.
אופיר פינס-פז: אני חושב שהוא בחירה מאוד מוצלחת.
אופיר פינס-פז: הוא אדם עתיר ניסיון.
אופיר פינס-פז: לפי דעתי הוא היה יושב-ראש ועדת פנים מאוד דומיננטי בכנסת הקודמת ואני משוכנע שהוא יהיה יושב-ראש ועדת כנסת מאוד דומיננטי בכנסת הזו.
אופיר פינס-פז: אני מאחל לו הרבה מאוד הצלחה.
אופיר פינס-פז: אני כמובן אתייצב לצידו כיושב-ראש הקואליציה ומתוקף תפקידי כאן בוועדה.
אופיר פינס-פז: לשאלתו של חבר הכנסת פרץ לגבי ממלאי-מקום: נושא ממלאי המקום בוועדות יובא לוועדת הכנסת בהצעה משולבת של סיעות הבית.
אופיר פינס-פז: אני רוצה לקוות שזה יקרה כבר בשבוע הקרוב.
אופיר פינס-פז: אנחנו פחות או יותר יודעים מה הסיכומים שלנו עם כל סיעות הבית כי כבר דיברנו על ממלאי מקום.
אופיר פינס-פז: אני רוצה שתרשו לי, בגלל עומס האירועים, כמה ימים כדי לגבש הצעה מסודרת ולהביא אותה בצורה מסודרת בפני הוועדה לדיון ולהצבעה.
אופיר פינס-פז: לגבי ועדות שלא אויישו היום ראשיהן: זה ועדות שבראש רובן יעמדו אנשי הליכוד - הליכוד צריך לתת שמות ויש להם בחירות ביום שני - והוועדה לקידום מעמד האישה, שאנחנו רוצים לעכב את ההחלטה בעניינה עד יום שני.
אופיר פינס-פז: ביום שני נביא הצעה מגובשת לעניין הזה המוסכמת על הקואליציה, ואני מקווה שעל כל הבית.
אופיר פינס-פז: פשוט לא הספקתי להידבר עם הנוגעים בדבר עד הסוף.
זבולון אורלב: לפני שאני אשאל לגופו, גם אני רוצה להצטרף למברכים ולדבר בשבח החתן.
זבולון אורלב: דבר שני אני רוצה לשאול מה הפרוצדורה ולוח הזמנים לכינוס הוועדות.
סאלח טריף: אני חושב שאנחנו ביום שני נכנס את כל הוועדות.
סאלח טריף: יושב-ראש הכנסת ואני נבוא לכל הוועדות ונבקש את זימון חבריהן.
סאלח טריף: היום בשעה 14:30 תתכנס כבר ועדת הכספים וייבחר בה היושב-ראש.
סאלח טריף: אני מניח שביום שני נשלים את המלאכה לגבי כל יתר הוועדות.
סאלח טריף: רבותי, אני מאוד מודה לכם.
סאלח טריף: אנחנו נתכנס ביום שני.
סאלח טריף: תודה רבה לכם.
סאלח טריף: אני פותח את ישיבת הוועדה.
סאלח טריף: זאת ישיבתנו הראשונה, אחרי הישיבה החגיגית.
סאלח טריף: אני מאוד שמח על ההרכב שהתמנה ואני מקווה שנעבוד בשיתוף פעולה.
סאלח טריף: מעבר לפורמליות של ההחלטות, יהיו פה דיונים מאוד ענייניים ועקרוניים בנושא תקנון הכנסת.
סאלח טריף: יש כאן עיתונאים ששואלים האם הישיבה פתוחה לתקשורת.
סאלח טריף: האם מישהו מחברי הוועדה מתנגד לכך שישיבת הוועדה תהיה פתוחה לתקשורת?
רחבעם זאבי: כן.
רחבעם זאבי: כאשר הדיונים מתנהלים בנוכחות התקשורת הדיונים הם אחרים לגמרי, הם לא ענייניים, הם אל התקשורת.
רחבעם זאבי: מי שרוצה להתעסק עם התקשורת ייצא וידווח להם.
רחבעם זאבי: בוועדה אנחנו רוצים דיונים ענייניים, בגילוי לב.
סאלח טריף: האם יש כאן דעה אחרת?
עבד-אלמאלכ דהאמשה: הרי לא סתם נקבע שהישיבות תהיינה סגורות.
עבד-אלמאלכ דהאמשה: אם יש טעם מיוחד, פותחים אותן.
ראובן ריבלין: יש לי נימוק לחזק את דבריו של חבר-הכנסת זאבי.
ראובן ריבלין: אם נפתח את הישיבה לתקשורת לא נוכל להשיג הישגים אצל העתונאים כאשר אנחנו מדליפים להם.
סאלח טריף: מי בעד לפתוח את הישיבה לתקשורת?
סאלח טריף: אף אחד.
סאלח טריף: הישיבה איננה פתוחה לתקשורת.
סאלח טריף: אני רוצה לפתוח בעניין תלונתו של חבר-הכנסת ריבלין כיושב-ראש האופוזיציה בעניין ישיבה של ועדת החוקה, חוק ומשפט היום.
סאלח טריף: חבר-הכנסת ריבלין, הצג בבקשה את העניין.
ראובן ריבלין: אדוני היושב-ראש, עדיין לא נקבעו חברים של הליכוד על-פי המוסכם בוועדות השונות.
ראובן ריבלין: שאל אותי הבוקר יושב-ראש הכנסת, אחרי שהיה לנו מאבק קשה על עצם ההסכמה לגבי הוועדות, אם אכן אנחנו לא מחרימים את ישיבות הוועדה בכל מה שנוגע לבחירת יושבי-ראש בטקס חגיגי.
ראובן ריבלין: אמרנו שאנחנו לא רוצים לגרום לתקלה ולכן נסיר את החרם ונאפשר את קיום הישיבות על-מנת לבחור יושבי-ראש.
ראובן ריבלין: התברר לי, שבטרם היבחרו ליושב-ראש כבר קבע יושב-ראש מיועד סדר יום והזמין מומחים לישיבת ועדה.
ראובן ריבלין: כל חברי הליכוד מעוניינים מאוד כחברי הוועדה להשתתף בישיבה, ולא יכול להיות מצב שבו ייאמר לי שוועדה התחילה לפעול והליכוד לא מאבד כלום, משום שעדיין לא נקבעה הצבעה.
ראובן ריבלין: ישיבות הוועדה הן בעיקר בנושאים עקרוניים, כמו חוקה, בחירה ישירה לחוק יסוד: הממשלה, מהווים דיון שצריך רצינות רבה.
ראובן ריבלין: והנה התברר לי הבוקר, שמבלי שסדר היום יהיה חוקי, גם מבחינת החוקיות וגם מבחינת הסדר הטוב, נקבע סדר יום.
ראובן ריבלין: לא ייתכן שיקיימו בחטף ישיבה, שהיא בהחלט ישיבה חשובה.
סאלח טריף: הטעם הפשוט הוא, שהוועדה הזאת לא בחרה יושב-ראש, ולכן אי-אפשר היה לזמן ועדה.
שלמה שוהם: בעניין הזה אני מסכים עם חבר-הכנסת ריבלין.
שלמה שוהם: לצערי לא נשאלתי לפני שנקבע סדר היום, נשאלתי רק אחר-כך, ואמרתי שלפני שיושב-ראש נבחר הוא לא רשאי לקבוע סדר יום.
שלמה שוהם: הדרך הנכונה היתה, כמובן, לקבוע לאחר שנבחר.
שלמה שוהם: כלומר כרגע הוא מוסמך מבחינה תקנונית לומר שהישיבה תתחדש בעוד חצי שעה או שעה.
שלמה שוהם: השאלה היא כמובן אם זה ייעשה או לא ייעשה.
סאלח טריף: אני מציע שהישיבה שהתקיימה תהיה בטלה ומבוטלת.
ראובן ריבלין: היא נגועה באי-חוקיות.
סאלח טריף: היא לא חוקית, ואנחנו לא רוצים להסתבך בתחילה של בדיקה של חוק יסוד בישיבה שהיא לא חוקית.
סאלח טריף: אני מציע להכריז על הישיבה שהיתה כמבוטלת.
סאלח טריף: זה יכול להיות מפגש או בירור.
עמיר פרץ: אבל יוצא מדבריך שגם בחירת יושב-ראש הוועדה אינה חוקית.
סאלח טריף: הישיבה של הדיון בעניין החוק המונח על שולחן הוועדה לא היתה חוקית, ולכן היא בטלה ומבוטלת.
שלמה שוהם: יש מה שנקרא בטל מלכתחילה כאילו לא התקיים או ניתן לביטול.
שלמה שוהם: בסיטואציה הנוכחית אני חושב שצריך לומר משפטית שהזימון היה בעייתי, אבל משנתקיימה הישיבה מהרגע שנבחר יושב-ראש הוועדה זאת שאלה לא פשוטה לומר שהישיבה בטלה.
שלמה שוהם: אני מציע להשאיר את הנושא, גם מבחינת הכבוד, ולומר ליושב-ראש הוועדה שאולי ראוי לזמן את הישיבה הזאת מחדש, ואז זה ייצא נכון גם מבחינת הדיון.
ראובן ריבלין: הואיל ובכל דבר יכול להיות שייקוב הדין את ההר, אפשר לקבל דברים בהבנה ובסדר.
ראובן ריבלין: אינני רוצה לפגוע ביושב-ראש הוועדה, שהוא אישיות נכבדה בפני עצמה.
ראובן ריבלין: אני אומר שהישיבה שהתקיימה הופסקה, כל החברים שלא השתתפו בישיבה יוכלו לבקש לחזור ולשאול שאלות את אותם אנשים שהספיקו להתבטא.
ראובן ריבלין: אם למשל היה מומחה מטעם היועץ המשפטי לממשלה שדיבר, תוכל חברת-הכנסת ציפי לבני לשאול אותו שאלות, על-מנת שלא נהיה במצב שבו נהיה כאילו ביטלנו ישיבה.
ראובן ריבלין: באופן פרקטי הישיבה תחזור על עצמה, באופן חוקי אנחנו לא מבקשים את ליטרת הבשר.
סאלח טריף: בסיכום זה נסיים את הפרשה הזאת.
צבי ענבר: בשלב זה אני לא נשאל, ובשלב זה אני לא עונה.
צבי ענבר: יש כאן סיכום, ואני לא רואה צורך להתערב בו מיוזמתי.
סאלח טריף: זהו סיכום שהוועדה סומכת את ידה עליו.
ראובן ריבלין: אני מבין שהסיכום הזה בא מתוך הבנה, שהישיבה תתקיים רק החל מהיום בשעה 18:00 ולא לפני כן.
ראובן ריבלין: אנחנו בוחרים היום נציגים בין 14:00 ל16:00-, ואם לא נבחר זה כבר ענייננו.
צבי ענבר: ואז אתם מודיעים ליושב-ראש ועדת הכנסת, כדי שהוא יוכל להעביר הודעה למליאה היום.
צבי ענבר: 2.
צבי ענבר: ממלאי מקום בוועדות החוץ והבטחון, הכספים וחוקה, חוק ומשפט
סאלח טריף: הנושא הבא, אנחנו צריכים לבחור ממלאי מקום בוועדות החוץ והבטחון, כספים וחוקה, חוק ומשפט.
סאלח טריף: חבר-הכנסת אופיר פינס, בבקשה.
אופיר פינס-פז: אלה דברים שהתחלנו לדבר עליהם בוועדה המסדרת, אבל מרגע שהוקמה ועדת הכנסת הכל עובר אליה.
אופיר פינס-פז: ההצעה שלנו אומרת, שמכיוון בשלוש הוועדות האלה יותר חברי-כנסת מעוניינים ליטול חלק ויש עניין שישתתפו בהן חברים מכל סיעות הבית, אחת הדרכים לעשות את זה היא באמצעות ממלאי מקום קבועים.
אופיר פינס-פז: בוועדת הכספים של הכנסת היוצאת, הכנסת ה14-, היו 17 ממלאי מקום.
אופיר פינס-פז: אנחנו מציעים לצמצם את המספר הזה לשמונה בלבד, על-פי המפתח הבא: לסיעת ישראל אחת יהיו שלושה ממלאי מקום, לסיעת הליכוד שני ממלאי מקום, לסיעת ש"ס שני ממלאי מקום ולסיעת מרץ ממלא מקום אחד, וזה על-פי הגודל היחסי של הסיעות.
רחבעם זאבי: אין ייצוג לסיעות הקטנות.
אופיר פינס-פז: יש ייצוג לארבע הסיעות הגדולות בבית.
אופיר פינס-פז: אני אומר כבר, שחלק מהייצוג של כל הארבע יינתן גם לסיעות היותר קטנות.
אופיר פינס-פז: היום היה דיון אצל יושב-ראש הכנסת לגבי ועדת חוקה, חוק ומשפט.
אופיר פינס-פז: הוא הדין לגבי ועדת החוץ והבטחון.
אופיר פינס-פז: אפשר להציע 17 ממלאי מקום, אבל אנחנו חושבים שזה מוגזם.
רחבעם זאבי: בין שמונה ל17- יש עוד כמה מספרים.
אופיר פינס-פז: אנחנו מציעים הצעה שנראית לנו סבירה במצב הקיים, מצד אחד לא להגדיל עד אין-סוף את מספר ממלאי המקום המקוריים ומצד שני לאפשר בכל זאת גם לסיעות הגדולות וגם לסיעות היותר קטנות מטעמן להיות שותפות בעבודת שלוש הוועדות האלה.
אופיר פינס-פז: אפשר להציע גם הצעות אחרות.
זבולון אורלב: אני חושב שחוץ מענייני הכבוד יש פה גם עניינים פונקציונליים.
זבולון אורלב: דווקא לסיעות הגדולות אם חבר-כנסת אחד נעדר זה לא כל-כך נורא, כי יש מי שיחפה, יש חברים נוספים.
זבולון אורלב: לעומת זאת אם מהסיעות הקטנות חבר הכנסת היחידי נעדר, אין ייצוג לסיעתו.
זבולון אורלב: לכן יש הגיון, שדווקא לסיעות הקטנות יהיה ממלא מקום כדי שתהיה נוכחות קבועה בוועדה.
צבי ענבר: יש כאן טעות בתפיסה הבסיסית.
צבי ענבר: אם חבר-כנסת מסיעה קטנה לא נוכח, הסיעה שולחת ממלא מקום.
צבי ענבר: זכותה של כל סיעה לשלוח ממלא מקום.
צבי ענבר: חוץ מוועדת החוץ והבטחון, שלגביה יש החלטה שעל-פיה שלושה חודשים אי-אפשר למנות ממלא מקום.
זבולון אורלב: זה ברור לי, אבל רוב ההיעדרויות הן ברובן היעדרויות לא מתוכננות, ולכן יש חשיבות שלא תיפסק הנוכחות של הסיעות הקטנות.
זבולון אורלב: אני מצטרף לקריאת הביניים של חבר-הכנסת זאבי, שחלקן של הסיעות הקטנות לא יקופח.
רחבעם זאבי: אני חושב שעניין של ממלא מקום יכול לתת תשובה לשיתוף יותר חלקים של הבית.
רחבעם זאבי: נכון שזה מחייב אוטומטית גם לתת ממלאי מקום לסיעות הגדולות, כדי לשמור על הייצוג שלהן ועל הרוב של הקואליציה.
רחבעם זאבי: הגיעו בעבר למספרים הגדולים והמנופחים האלה לא במקרה.
רחבעם זאבי: החיים חייבו את זה.
רחבעם זאבי: אני שופט מעצמי, מהסיעה שאני מייצג.
רחבעם זאבי: לשני חברי-כנסת מהסיעה שלי יש עניין גדול מאוד בוועדת החוקה, חוק ומשפט.
רחבעם זאבי: אחד מהם עמד בראש הוועדה, אחד מהם תרומתו בוועדה מסופרת על-ידי אחרים.
רחבעם זאבי: אחרים מעידים על הרב בני אלון כמה הוא תרם לוועדת החוקה, חוק ומשפט בגלל ההשכלה הרבנית, בגלל זה שהוא בנו של שופט עליון.
ראובן ריבלין: הוא תלמיד חכם.
רחבעם זאבי: בחלוקה שאתה הצעת, של שמונה ממלאי מקום, לא יהיה לנו סיכוי להגיע לוועדת החוקה, חוק ומשפט אלא בסידור שסידרו היום אצל יושב-ראש הכנסת, שמישהו נותן לנו על חשבונו.
רחבעם זאבי: לתת על חשבון זאת שיטה פסולה, שסבלנו ממנה בכנסת ה14-.
רחבעם זאבי: כשהגענו להצבעה גורלית, אמר לנו זה שנתן לנו על חשבנו, תעוף מפה ותחזור בעוד יום.
רחבעם זאבי: זה גם מעליב, זה גם לא הגיוני, זה גם לא טוב, זה לא הוגן.
רחבעם זאבי: כל ימות השנה אדם יושב בישיבות, וכשמגיע הרגע להצביע אין לו זכות לעשות כן.
רחבעם זאבי: אני מציע להגדיל את מספר ממלאי המקום משמונה למספר גבוה יותר, ואני ער לכך שהקואליציה צריכה לשמור על הרוב שלה, אני ער לכך שהסיעות הגדולות רוצות להיות בפרופורציה הולמת.
רחבעם זאבי: בין שמונה ל17- יש עוד כמה מספרים בדרך, ואני מציע לשקול את העניין מחדש.
יורי שטרן: בשיטה המוצעת יש קיפוח כפול, גם של הסיעות הקטנות וגם של סיעות האופוזיציה.
יורי שטרן: לפי החישוב הפשוט ביותר יש פה שישה ממלאי מקום למפלגות הקואליציה ושני ממלאי מקום למפלגה אחת מהאופוזיציה, שצריכה להתחלק עם האחרים.
יורי שטרן: אם הנושא הזה הועלה פה על-מנת לשתף את הסיעות הקטנות יותר, שלא קיבלו מקום בעבודה הזאת, השיטה צריכה להיות ממלאי מקום כבוד לאותן הסיעות שאין להן ייצוג.
יורי שטרן: שיהיה מעין משקיף, חבר בוועדה ללא זכות הצבעה, אלא אם כן זה בסיכום עם מפלגות אחרות.
יורי שטרן: כשם שחבר-הכנסת זאבי אמר על חבר-הכנסת אלון, לנו יש את חבר-הכנסת אליעזר כהן, שהנושא שבגללו הוא נכנס לכנסת הוא חוקה לישראל.
יורי שטרן: לנו אין אף מקום בוועדת החוקה, חוק ומשפט.
יורי שטרן: בשיחות שלפני החלוקה הבטיח לנו חבר-הכנסת אופיר פינס כל מיני חלוקות משניות, שכתוצאה מהן נקבל מקום גם בוועדת החוקה וגם בוועדת הכספים.
יורי שטרן: זה היה אמור לבוא על חשבון הליכוד, והליכוד אומר שלא היה כל הסדר בנושא הזה.
נעמי חזן: יש פה כמה שיקולים, וצריך לאזן אותם.
נעמי חזן: שיקול ראשון הוא שאי-אפשר להפוך את הוועדות האלה למיני מליאה.
נעמי חזן: זאת אומרת שהן יהיו כל-כך גדולות, שאי-אפשר יהיה לתפקד ולהתבטא בהן.
נעמי חזן: לכן בעקרון ההחלטה לצמצם את מספר ממלאי המקום היא החלטה נכונה בעיני.
נעמי חזן: ועדיין אני חושבת שהוועדות האלה הן גדולות מאוד, עד כדי גדולות מדי.
יאיר פרץ: זה רק ממלא מקום.
נעמי חזן: ממלא מקום קבוע מוזמן באופן קבוע לישיבות הוועדה.
נעמי חזן: לכן מה שאמרתי הוא מדויק.
נעמי חזן: לעבור מעבר למספר הזה זאת תהיה טעות, אני חושבת שזה יהפוך את הוועדות לכמעט בלתי נסבלות מבחינת יכולת התפקוד שלהן.
נעמי חזן: נקודה שנייה, החלוקה של הוועדות כן נעשית על-ידי המפתח של גודל הסיעות בכנסת, ואסור לחרוג מהעקרון הזה.
נעמי חזן: הוא עקרון נכון, צודק והוגן.
נעמי חזן: אם מפלגה גדולה רוצה לתת את המקום שלה למפלגה אחרת, היא זכאית, אבל יש לה הבעלות על המקום הזה.
נעמי חזן: אני חושבת שגם לחרוג מהעקרון השלישי הזה זה לא נכון.
נעמי חזן: לכן אני מציעה כן לתמוך בהצעה של יושב-ראש הוועדה המסדרת, ואני מבינה שזה בהסכמה.
נעמי חזן: עם כל הכבוד למקרה שחבר-הכנסת זאבי העלה, שחבר-כנסת ישב בוועדת החוקה מטעם מפלגה אחרת ונישלו אותו מהצבעה, המקום הזה ניתן על-ידי המפלגה האחרת, זה המקום של אותה מפלגה, וכך נכון וצריך שיהיה.
יעל דיין: אני לא נגד ממלא מקום, אבל הדיון שלנו לא כולל בכלל את אותם פרמטרים שבהם פועל ממלא המקום, משום שזה דבר שאנחנו המצאנו, אני בעדו, אבל המצאנו אותו בצורה חסרה.
יעל דיין: אני מציעה שבהזדמנות קרובה נאשר כאן בוועדת הכנסת את הפונקציה הזאת של ממלא מקום, ונדון גם בכמה דברים שמשתמעים.
יעל דיין: במשך שבע שנים הייתי ממלאת מקום בוועדת החוקה והייתי קבועה, ובסופו של דבר אם לא היו מספר האנשים לצידנו אף פעם לא היתה לי בעיה להיכלל בהצבעה.
יעל דיין: זו לא היתה השאלה.
יעל דיין: אבל השאלה היא האם ממלא מקום מצביע כאשר הוא נמצא שם כתוספת, ואני חושבת שהתשובה היא לא, וכן האם ממלא מקום שסיעה שולחת הוא כן בעל זכות הצבעה.
יעל דיין: נניח שנתנו מקום שלנו לש"ס בוועדה.
יעל דיין: האם כאשר נעדר החבר מש"ס הוא דואג לממלא מקום מש"ס?
צבי ענבר: רק אתם יכולים לקבוע מי יהיה ממלא המקום מבחינת הסיעה.
צבי ענבר: הוא חבר סיעת ש"ס, אבל הוא נציג מטעמכם.
יעל דיין: האם ממלא המקום יכול להיות בוועדות שהזכרנו ממלא מקום קבוע ליושב-ראש או יושב-ראש של ועדת משנה?
צבי ענבר: לא, הוא בכלל לא יכול להיות חבר בוועדת משנה.
צבי ענבר: רק חברי הוועדה יכולים להיות חברים בוועדות המשנה.
צבי ענבר: אני מדבר על החוק.
צבי ענבר: אם תהיינה אחר-כך בעיות משפטיות, מה שיקבע זה החוק.
יעל דיין: אני שואלת, כדי שאת הדברים האלה יהיה צריך לברר ולהגדיר.
יעל דיין: אם נאמר לי כאן, שעל-פי התקנון ממלא מקום לא יכול להיות חבר ועדת משנה, יש בעיה.
ראובן ריבלין: אדוני היושב-ראש, אני רוצה להעיר את תשומת לבכם.
ראובן ריבלין: ברור העקרון שיש 17 חברים בוועדה, ואפשר להיות ממלאי מקום רק לחברים בוועדה.
ראובן ריבלין: עניין ממלא המקום מקל עלינו, משום שב11- השנים שאני בכנסת מעולם לא היו 34 וגם לא 17 חברים בוועדת הכספים, למשל.
ראובן ריבלין: תמיד הייתי נקרא, אף פעם לא הייתי חבר ועדת הכספים, אבל הצבעתי הכי הרבה בוועדת הכספים.
ראובן ריבלין: אופיר פינס, ייאמר לזכותו, הוא החבר היחידי שהיה חבר וגם היה פעיל, ואולי בגלל זה הוא זוכה בהכרה של החברים שלו.
ראובן ריבלין: אם יתנו לי עוד ממלא מקום על השניים שקיבלתי, אני מעביר את זה ל"ישראל ביתנו".
ראובן ריבלין: הם יוכלו לשבת בוועדה ולהיות ערים לכל הנושאים.
סאלח טריף: הגעת להסכמות ועכשיו אתה משנה אותן בוועדה?
ראובן ריבלין: סיכמתי, ואני עומד מאחורי הסיכום, ואם חבר-הכנסת פינס יאמר להצביע לפי הסיכום, כל חברי הליכוד יצביעו לפי דרישתו של יושב-ראש הוועדה המסדרת.
ראובן ריבלין: אני רק שואל אם אפשר לתת לנו עוד שניים-שלושה ממלאי מקום.
עמיר פרץ: אני חושב שהדיון הוא מאוד מוזר, כי צריכה להיות תפיסה מאחורי העניין של ממלאי המקום.
עמיר פרץ: אי-אפשר שהכל יהיה רק ריצוי של בעיות פנימיות.
עמיר פרץ: הגישה היחידה שיכולה להיות מאחורי הנסיון לאפשר ממלא מקום קבוע היא שעמדות אחרות, שהציבור רצה אותן בפרלמנט אלא שלא נתן להם מספיק מקומות כדי לבוא לידי ביטוי בוועדה כזאת או אחרת, יישמעו גם בוועדות.
עמיר פרץ: בעת שחברי הוועדה הקבועים באים להצביע, לא תהיה חסרה עמדה אחת מהעמדות, כפי שקבע הבוחר הישראלי.
עמיר פרץ: מה הטעם שהליכוד מקבל ממלא מקום בוועדה?
עמיר פרץ: הרי הוא יכול למנות לעצמו ממלא מקום שהוא רוצה, בכל עת.
עמיר פרץ: קיים מצב אופטימלי שהוועדה מפוצצת ובא עוד חבר ליכוד ורוצה להשמיע את דעתו, יושב-ראש הוועדה יכול לאפשר לו להשמיע את דעתו.
עמיר פרץ: הבעיה היא אותן העמדות שקיבלו לגיטימציה בבחירות ונכנסו לכנסת ומסיבות טכניות אין להן מקום להשמיע את דעתן.
עמיר פרץ: אין טעם שמפלגה קיימת תיתן ממלא מקום קבוע לסיעה קטנה.